Death Magnetic е девети студиен албум на американската хевиметъл група Metallica.

Албумът е първият, в който басиста Робърт Трухильо участва в студийните записи (в St. Anger продуцентът Боб Рок изпълнява басовите партии при записването му), а Рик Рубин e продуцент. Death Magnetic също маркира първия период в историята на групата, когато всички членове на Metallica допринасят към всяка една песен, и е първият албум от двадесет години, след ...And Justice For All, включващ инструментално изпълнение.

От 12 май 2008 г. албумът е активно промотиран на специално създадения за тази цел сайт, озаглавен „Mission: Metallica“, където ежедневно се публикуват фото и видео материали от задсценичната работа на групата в студиото за запис. На 14 юни е обявено официалното заглавие на албума, последвано от показване на обложката на 17 юли, на която е изрисуван метален ковчег с черни и бели ивици около него, символизиращи метални стърготини попаднали в магнитно поле. На обложката също е изобразено слабо променена версия на оригиналното лого на Metallica, използвано в първите пет албума. Въпреки че албумът не съдържа заглавна песен, думите „death magnetic“ са използвани в песента „My Apocalypse“.

Песни 
Всички текстове на песни са написани от Джеймс Хетфийлд, цялата музика е композирана от Джеймс Хетфийлд, Ларс Улрих, Кърк Хамет и Робърт Трухильо.

Състав 
Metallica
 Джеймс Хетфийлд – вокали и китара
 Кърк Хамет – соло китара, бек вокали
 Робърт Трухильо – бас китара
 Ларс Улрих – барабани и перкусии

Продукция
 Рик Рубин, Кърк Хамет – продуцент
 Тед Дженсън – мастъринг
 Грег Фиделман – смесване

Бележки

Външни препратки 
  Mission:Metallica

Албуми на Металика
Музикални албуми от 2008 година